OSNOVNA ŠKOLA

KAŠTANJER PULA

Rimske centurijacije 29

KLASA: 112-03/20-03/12

URBROJ: 2168-01-20-01

Pula, 22. 10. 2020.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. i 68/18.,98/19.,64/20) članka 13. Pravilnika o radu te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje ( u daljnjem tekstu : Pravilnik ) ravnateljica OŠ KAŠTANJER PULA objavljuje:

JAVNI POZIV

za zapošljavanje pripravnika u sklopu mjere Hrvatskog zavoda za zapošljavanje „Stjecanje prvog radnog iskustva/pripravništva“ u

**OSNOVNOJ ŠKOLI KAŠTANJER PULA u Puli**

U cilju korištenja mjere „Stjecanje prvog radnog iskustva/pripravništva“ putem Hrvatskog zavoda za zapošljavanje Područnog ureda u Puli (u nastavku: HZZ), **OSNOVNA ŠKOLA KAŠTANJER PULA** iskazuje interes i potrebu za prijem pripravnika- **jednog stručnog suradnika** **psihologa, pedagoga** ili stručnjaka edukacijsko-rehabilitacijskog profila – **socijalnog pedagoga**.

**OSNOVNA ŠKOLA KAŠTANJER PULA u Puli**  zapošljava pripravnika u sklopu mjere HZZ-a „Stjecanje prvog radnog iskustva/pripravništva“.

Uvjete za prijavu ostvaruju:

* Nezaposlene osobe koje nemaju više od 6 mjeseci staža osiguranja u zvanju u obrazovnoj razini iz područja obrazovanja, zdravstva, socijalne skrbi i kulture prijavljene u evidenciju nezaposlenih.
* Stručna sprema:

- Magistar/magistra psihologije, magistar/magistra pedagogije ILI

- Stručnjak edukacijsko-rehabilitacijskog profila (, magistar/magistra socijalne pedagogije)

Pripravnički staž će se odvijati u trajanju od 12 mjeseci, u punom radnom vremenu, pet radnih dana, od po osam sati, tjedno, kako slijedi:

**STRUČNI SURADNIK- PSIHOLOG, PEDAGOG ILI STRUČNJAK EDUKACIJSKO-REHABILITACIJSKOG PROFILA - SOCIJALNI PEDAGOG**.

Izvršitelja: 1

Stručna sprema:

- Magistar/magistra psihologije , magistar/pedagogije ILI

- Stručnjak edukacijsko-rehabilitacijskog profila ( magistar/magistra socijalne pedagogije)

Na javni poziv se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

U prijavi na javni poziv navodi se adresa odnosno e-mail adresa na koju će se dostaviti obavijest o datumu i vremenu procjene odnosno testiranja.

Uz prijavu potrebno je priložiti:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici, a prije sklapanja ugovora o radu kandidat će dostaviti izvornik.

Kandidat/kinja prijavom na javni poziv daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe postupka sukladno važećim propisima o zaštiti osobnih podataka.

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja, koji je dostupan na mrežnim stranicama škole, poveznica:

<http://os-kastanjer-pu.skole.hr/oglasna_plo_a/pravilnici>.

Povjerenstvo za vrednovanje kandidata prijavljenih na natječaj obavlja procjenu kandidata na temelju razgovora ( intervjua).

Poziv kandidatima na razgovor Povjerenstvo za vrednovanje kandidata objaviti će na mrežnoj stranici škole, te ukoliko se ne pojave na procjeni, smatrat će se da su odustali od prijave na natječaj.
Prijavom na natječaj kandidati daju Osnovnoj školi Kaštanjer Pula privolu za obradu osobnih podataka navedenih u svim dostavljenim prilozima, odnosno ispravama, za potrebe provedbe natječajnog postupka.

Rok za podnošenje prijave na javni poziv je 8 dana od dana objave javnog poziva.

Prijave na javni poziv dostavljaju se neposredno ili poštom na adresu OŠ KAŠTANJER PULA, Rismke centurijacije 29*,* s naznakom „za mjeru Stjecanje prvog radnog iskustva/pripravništva“.

Nepravodobne i nepotpune prijave neće se razmatrati.

Kandidat/kinja prijavljen/na na javni poziv bit će obaviješten/na putem mrežne stranice školske ustanove http://www.os-kastanjer-pu.skole.hr/ najkasnije u roku od osam dana od dana sklapanja ugovora o radu s odabranim/om kandidatom/kinjom.